***Mock Trial* – Zakon na djelu**

Učenici 3.b razreda gimnazijskog usmjerenja su u sklopu nastave engleskog jezika  održali *mock trial* (lažno suđenje) liku iz romana Stephena Kinga. Annie Wilkes je oživljena isključivo za potrebe suđenja ;).

Ovim razrednim projektom, sadržaj romana *Misery* na zanimljiv je način povezan s pravnim vokabularom potrebnim za održavanje *mock triala*. Učenici su samostalno za domaću zadaću proučili vokabular i sudski sustav SADa te pročitali roman, a suđenje pripremili i održali u razredu.

Suđenje je uključivalo likove iz romana, od kojih je glavni lik, pisac Paul Sheldon, pokrenuo tužbu protiv  Annie Wilkes zbog nasilnog ponašanja. Unatoč brojnim svjedočenjima svjedoka i stručnjaka od strane tužiteljstva, Annie Wilks nije osuđena. Umjesto zatvorske kazne, Annie je poslana na adekvatno liječenje u umobolnicu, što je bio i konačan cilj obrane.

*Mock trial* je samo jedan u nizu već uspješno realiziranih projekata u sklopu „moderne škole“ kao primjer kreativnijeg pristupa učenju i većeg angažmana učenika od onoga u klasičnoj nastavi.